
כבוד השופט ע' פוגלמן: קראנו וגם את התגובה המקדמית, המסגרת התבררה וביהמ"ש אמר את דברו. הנקודה שאתם מעלים היא נקודה חשובה ועקרונית ודורשת מענה, אבל מה שמציעים המשיבים בעצם עוד לא יצא לכם להתייחס אליה זה 2 מסלולים. האחד, שצופה פני עתיד ולאפשר באמת פרסום נרחב ככל הניתן ואני חושב כי ברגע שהנהלת בתי המשפט תציג את העניין באופן עקרוני רוב פסה"ד יפורסמו ללא פרטים מזהים. הפרקטיקה שנוהגת בבימ"ש זה, כמעט 100 אחוז של ההחלטות מפורסמות וזה בהחלט יכול להביא לשינוי באמת מהותי, על מנת לשרת את אינטרס הציבור. הדבר השני זה, שזה צופה פני עבר, זה תהליך שיקח יותר זמן אך בסך הכל כל שופט יש לו רצון שמה שהוא כותב יפורסם לציבור ואם אפשר לעשות את זה תוך כדי השמטת פרטים נוספים וחסיון, הדבר ייעשה. נדמה לנו כי זה מהלך שיש לתת לו סיכוי וזה יכול להביא לתוצאה המבוקשת בלא להגיע למצב שניתן פס"ד ובימ"ש זה כבר אמר את דברו.

עו"ד זילברברג: אדוני אמר כי יש שופטים שיש להם אינטרס לפרסם, בביהמ"ש לענייני משפחה זה לא כך.

כבוד השופט ע' פוגלמן:  זה ברור, הבאנו את הדוגמה של בימ"ש זה. 

עו"ד זילברברג: בימ"ש זה הוא חריג.

כבוד השופט ע' פוגלמן:  זה ענין "תרבותי". בתי המשפט לענייני משפחה התרגלו להיות בצל המגרש וזה נמשך ולא נעשה מאמץ, ככל הנראה, או לא נעשה מאמץ מספיק לעשות זאת אך כאן המשיבים אמרו כי יעשו זאת, ואין לנו ספק כי אם הנהלת בתי המשפט מצהירה על המהלך הזה, הדבר יביא לשינויץ.

עו"ד זילברברג: לגבי מהלך חדש, נוהל שהכל צריך להיות מפורסם ויש נוהל, זה משהו אחר. כאן זה לא נוהל. מדובר על שליחת מכתב, ואינני מזלזל בזה. 

כבוד השופט ע' פוגלמן:  נשמע את גב' שמואלי מה הכוונה שלהם לעשות. אדוני צריך להבין בתי משפט כיוון שזה כולל שופטים רבים זה נעשה על ידי הנחיות פורמליות. 

עו"ד זילברברג: לגבי פסה"ד, לדעתי יש הבדל מאוד גדול בין מה שהיה שם. שם נקבע כי לא היתה שום דרך משפטית לתת עיון כללי.

כבוד השופט מ' מזוז:  תקנות העיון מציבות בפניכם קשיים רבים. זה לא רק עניין של שיקול דעת אלא סמכות שאי אפשר לתת היתר עיון כללי. החוק קובע את שקובע (ביהמ"ש מקריא). אתם רוצים כי זה יפורסם, לא לפרסם את פסה"ד אלא אתם רוצים לפרסם מאמרים או מחקרים על בסיס פסה"ד. 

עו"ד זילברברג: אני כאן כחוקר. אם אני מעיין בפס"ד וזה מסתכם בהערת שוליים במאמר או בטבלה.

כבוד השופט מ' מזוז:  זה לא משנה, כתוב "לא יפרסם אדם דבר" הכוונה לכל דבר שנוגע לפסה"ד הוא לכאורה אסור אלא מרשות ביהמ"ש. זה צריך להיות קונקרטי שמתייחס לתיק מסויים ולכן זה לא מתיישב עם הרעיון להיתר כללי לעיון. זה כן מתיישב לעיון ספציפי. לכן זה מקבע את אותה תפיסה שהיתה פסה"ד שלא ניתן לתת ולא נכון לתת היתרים כלליים. לכן הפתרון היחיד לבעיה הזו, וזו אכן בעיה כפי שחברי ראש ההרכב ציין, המציאות שבה תחום שלם וחשוב של המשפט בעניין משפחה רוב פסה"ד ובוודאי של הערכאות הנמוכות, לא מתפרסמים זו בעיה. המדינה מקבלת את זה והיא מבינה את זה. היא הצהירה כי תנקוט במהלך מסויים. גם אני לא בטוח כי המהלך הזה יצליח או יוביל לתוצאה הטובה, יתכן שכן ויתכן שלא. אם לא, יהיה מקום לקבוע הסדר, לטעמי לפחות, בתקנות הסדר קונקרטי שאמור להתמודד עם הבעיה הזו. זה ייעשה אחרי עבודת הועדה או בלעדיה. כל זה חורג מעתירתכם. העתירה שלכם ברמה הפורמלית שלה היא תוקפת את הנושא של היתר כללי. בעניין הזה אתם מטפסים על קיר חלק. אינני רואה שום אחיזה.

כבוד השופט ע' פוגלמן:  להפיס את דעתו של אדוני, גם אם נניח לטובת אדוני שיש סמכות הפעלת שיקול הדעת של המנהל היא בלב מתחם הסבירות. נחסוך לעצמנו את הויכוח אם יש סמכות או אין, אני יוצא מנקודת הנחה שיש סמכות, אך אינני מוצא לנכון להתערב במיוחד כאשר המנהל רוצה לעשות צעדים נוספים. ניחא, אם אחרי שנים כל המהלך הזה לא ישא פרי, אדוני אז יוכל לומר כי אמנם לא היה מקום להורות למנהל לעשות את זה אך אז תוכלו לומר כי זה לא נשא פרי, אך בנקודת הזמן הנוכחי אדוני אומר כי זה מחוייב, אין זה נכון.

עו"ד זילברברג: אינני טוען כי בכל מקרה שהחוקר יבקש בקשה לעיון כללי תינתן לו האפשרות הזו. 

כבוד השופט ע' פוגלמן:  אמרתי לאדוני, גם אם נניח יש אפשרות כזו, לא נתערב.

עו"ד זילברברג: אם הייתי מקבל תשובה פרטנית כחוקר.

כבוד השופט מ' מזוז:  במקרה הזה המשמעות של שיקול הדעת של המנהל היא לא פרטנית. המשמעות של שיקול הדעת היא, שבנושא של ענייני משפחה לא יינתן היתר כללי. לא בגלל התיק המיוחד שפלוני מבקש, אלא בגלל כל המטריה הזו. לכן המקרה המיוחד הזה אין שום פער מעשי בין לומר שאין סמכות לבין לומר שבגדר הסמכות החלטה היא החלטה גורפת וכללית. לא נותנים היתר כללי. היא גורפת במובן הכללי ולא במובן של ההיתר הפרטני. כלומר גם אם לא היו התקנות, נקבע כי זו החלטה סבירה לומר כי לא נותנים היתר כללי לעיון בתיקי משפחה.

עו"ד זילברברג: מנהל בתי המשפט טוען כי אין לתת אפשרות לעיון בתיקי משפחה, לפי הנחיה 12א. 

כבוד השופט מ' מזוז:  פרטני זה יכול להיות על מספר תיקים. 12א זה כלל פנימי. 

עו"ד זילברברג: אני מתכוון שהבחינה של כל מחקר צריכה להיות פרטנית. כרגע הויכוח בינינו זה עניין של סמכות. 

עו"ד שמואלי: אעדכן כי היתה התקדמות אחרי התגובה. דיברנו על כך שיציפו בבקשות לבקש עיון בתיקי משפחה. התקיימו דיונים בפורום של נשיא ביהמ"ש לענייני משפחה וגורמים נוספים. נעשתה קונקרטיזציה. דובר על כך וזה אושר על ידי נשיא ביהמ"ש לענייניי משפחה שכל שופט יפרסם לפחות פס"ד אחד בחודש. יש 70 שופטי משפחה. 

כבוד השופט ע' פוגלמן:  זו חשיבה ב"קטן".  אנו רואים כי אין מניעה בכל תיק ששופט ישקול להתיר או מה להתיר לעיון. 

עו"ד שמואלי: זה רק מינימום, ברור. הרעיון הוא להתחיל להניע את הדברים ולהנחיל את זה גם בביהמ"ש לענייני משפחה.

כבוד השופט ע' פוגלמן:  תצא הנחיה כתובה לשופטים:

עו"ד שמואלי: ברמת ההנחיות אנו נזהרים כי יש כאן עניין של עצמאות. אם זה התקבל באמצעות נשיא בימ"ש לענייני משפחה נראה לי כי יש לתת לזה הזדמנות. זו בשורה משמחת. השופטים באמת יניעו את המהלך הזה. אנו נשמח להערת כבודכם שבתום הליך אפשר לבחון בדיעבד, וזה פס"ד יצחק והאחרים שהזכרנו.

כבוד השופט ע' פוגלמן:  בבימ"ש זה זה חלק מהדין. יש אפשרות לשופט לפני שהוא כותב פס"ד או החלטה, אם זה משהו שצריך להתפרסם חוץ מהשמות ופרטים מזהים, זה לא דבר מסובך להיערך לכך כל עוד יש לך את הרעיון  שיש חשיבות שפסה"ד יפורסמו. הציבור המעוניין ועורכי הדין רוצים לדעת על הפסיקה. 

עו"ד שמואלי: לכן לא חלקנו על הצורך. יש עניין של שינוי ארגוני ותרבותי יש להטמיע את זה ולהרחיבו. אלו הצעדים הפנימיים שנעשו בתיאום עם שופטי המשפחה. 

כבוד השופט מ' מזוז:  נראה לי שצריך לקבוע נקודה מסוימת לעשות הערכת מצב. זה לא נראה פתרון נכון לאורך זמן. יכול להיות כי זה פתרון טוב כדי להתחיל להניח את ההליך ולהרגיל את השופטים שכל פס"ד בעל משמעות יאפשרו את הפרסום שלו. צריך לקבוע לצד זה שנניח לאחר 6 חודשים תיעשה הערכת מצב ואז לעבור לשלב ב'. 

עו"ד שמואלי: זה הוגדר כפיילוט. לא תהיה חובה רק בפס"ד אחד. רוצים להטמיע את העניין הארגוני תפיסתי הזה אצל השופטים. השד לא נורא, אפשר לאפשר זאת גם בביהמ"ש לענייני משפחה ללא פרטים מזהים להסתיר את הפרטים ואת המקצוע למשל.  אני מסכימה כי פרטים מסויימים אפשר לזהות ולהטמיע אותם.

כבוד השופט ע' פוגלמן:  יש כאלה שלא צריך להיכנס לרזולוציות וזה מקל שלא מפרסמים פרטים מזהים. איננו מקבלים ראש, אך עדיין כמו גם בתיקים פליליים ישנם מקרים של פרסום וישנם שלא.

עו"ד שמואלי: לא התייחסתי לגוף העניין לאור הערות כבודכם. הדברים גם כתובים.

עו"ד זילברברג: מדובר על פס"ד אחד לחודש ואני יודע כי כל שופט נותן יותר מפסק דין אחד לחודש. 

כבוד השופט מ' מזוז:  זה רק בשלב מאוד ראשוני. פסה"ד האחד יהיה פסה"ד היותר משמעותי. רוב פסה"ד הם טכניים ולא כולם הם מורכבים. אם יהיה יותר מפס"ד אחד משמעותי זה יהיה התהליך שיישקל אל מול המצב הקיים בו לא התפרסם כמעט כלום. אם יתפרסמו בשלב הראשון מאות פס"ד זה שינוי דרמטי. 

עו"ד זילברברג: כל שופט יצטרך לשקול אם לפרסם או לא.

כבוד השופט ע' פוגלמן: אנו מציעים כי לא תעמדו על העתירה. תשמרו את הטענות לגבי העתיד. אם המהלך הזה לא ישביע את רצונו של אדוני, יוכל הוא לפנות בהמשך בעתירה חדשה.

עו"ד זילברברג: אולי אפשר להמתין כמה חודשים עד לתחילת המהלך.

כבוד השופט ע' פוגלמן:  אנו לא משאירים תיקים תלויים ועומדים. למעשה לא קבענו אם אין סמכות או ולא. אמרנו כי גם אם יש סמכות יש כאן מהלך שרוצים לבחון. יש כאן כל מיני רבדים, בשלב הנוכחי לדעתי, זה המקום לסיים את זה. אנו מציעים כי אדוני יסכים למה שנאמר כאן.

עו"ד זילברברג: אצא להתייעצות.

לאחר הפסקה.

עו"ד זילברברג: נועצתי עם מרשיי. אנו מקבלים את המלצת כבודכם ואנו מבקשים כי בכפוף להסכמת מרשיי אנו מבקשים לומר כי זה יביא לשינוי משמעותי. ציפור לחשה לי על המכתב שנשלח לשופטים. הנוסח שם הוא מאוד "חלבי". לדעתי צריך להיות ברור כי דברים צריכים להיות מפורסמים.

כבוד השופט ע' פוגלמן:  איננו נכנסים לרזולוציות כאלה.

עו"ד שמואלי: אני לא ראיתי את זה. 

עו"ד זילברברג: אפנה לסע' 46 בשנית. אנו מבקשים כי זה יבוא לידי ביטוי וכן יבוצע. שהעותרים יקבלו מספרי תיקים ושהבקשות יהיו פרטניות לרוב. נראה לנו כי צריך גם לקבוע לוחות זמנים.



כבוד השופט ע' פוגלמן:  זמן סביר ובמהירות הראויה.

עו"ד זילברברג: אפנה למחקרים של העותרים.

עו"ד שמואלי: הם צריכים להעביר פניה עדכנית לשופטים. זה מתייחס רק לפסק דין ולא לכתבי טענות. 

כבוד השופט מ' מזוז:  ההרשמות שלנו שאין מחלוקת לגופו של עניין. הם רוצים לעזור חושבים כי נכון לעשות את זה, ואין כאן מצב עימותי. תידברו ביניכם. המערכת מבינה את הצורך לא רק בגלל הפניה הקונקרטית שלכם אלא באופן מערכתי הצורך להניע את התהליך של לפרסם יותר פס"ד והחלטות של בימ"ש לענייני משפחה. זה לא רק לחוקרים אלא לציבור בכלל. אם יהיו רעיונות תוכלו לפנות ולומר אותם.

עו"ד זילברברג: אצל חלק מהשופטים בביהמ"ש לענייני משפחה אין להם את התודעה הזו.

כבוד השופט מ' מזוז:  כפי שחברי האב"ד אמר, כל שופט הוא שופט. יקח זמן אולי בפרקטיקה, אולי בהתחלה זה "יחרוק" ואח"כ זה ייכנס למסלול. 

עו"ד זילברברג: יש שופטים ששום פסק דין שלהם לא פורסם.

כבוד השופט ע' פוגלמן: בביהמ"ש לענייני משפחה התקבלה החלטה אחרת והשינוי הזה הוא תהליך שמתחילה אותו הנהלת בתי המשפט. לצד העצמאות השיפוטית גם המערכת שוקלת זאת ותנסה את המהלך הזה. כל האינטרסים הם ברורים.

עו"ד זילברברג: אני מבקש כי הדברים יקבלו ביטוי גם בפסה"ד של כבודכם.

ניתן פסק דין.

קלדנית: רונית
